HIMPUNAN HADITH HARIAN JAKIM 


Kategori : AKIDAH Akhlak 
Tajuk : 

Ciri-ciri Orang Munafik 

Hadith : 

Sabda Rasulullah s. a. w yang maksudnya: 

"Ada empat perkara, sesiapa yang melakukannya maka ia adalah seorang munafik tulen. Sesiapa yang 
melakukan satu daripada empat perkara itu, maka ia mempunyai salah satu daripada sifat munafik, 
hingga dia meninggalkannya . (Empat sifat itu ialah) apabila dipercayai ia khianat, apabila bercakap ia 
berdusta, apabila berjanji ia mungkir dan apabila bertengkar ia mengenepikan kebenaran. (Menegakkan 
benang basah ) ". 

Riwayat Ahmad 


Huraian 

Pengajaran Hadith: 

i) Amanah bermaksud tanggungjawab yang diterima oleh seseorang yang kepadanya 
diberikan kepercayaan bahawa ia dapat melaksanakannya sebagaimana yang dituntut 
tanpa mengabaikannya. 

Ii) Amanah meliputi berbagai-bagai aspek seperti amanah tehadap Allah dan Rasul-Nya, 
amanah terhadap diri sendiri dan amanah terhadap masyarakat dan perkhidmatan. 

Iii) Monopoli kuasa dan tanggungjawab yang luas di tangan seseorang akan 
menyebabkan kuasa itu tidak berkesan dan tanggungjawab tidak dapat dijalankan. Oleh 
itu sesuatu tugas itu hendaklah diamanahkan kepada mereka yang layak dan mampu 
melaksanakannya di mana ia memiliki ciri-ciri amanah, kepakaran dan ketakwaan, 
iv) Tidak amanah adalah satu tanda munafik. Akibatnya seseorang itu tidak lagi dipercayai 
oleh masyarakat disebabkan sifat khianat yang telah dilakukannya terhadap sesuatu 
tanggungjawab yang diberikan kepadanya. 



